stanford-oval/wikipedia huggingface dataset:
איילין ריגין
ביוגרפיה

ריגין נולדה בניופורט, ארצות הברית, גדלה בניו יורק סיטי ועסקה בשחייה תחרותית מגיל צעיר. בשנת 1919, גילתה כי בשנת 1920, אולימפיאדת אנטוורפן תאפשר לראשונה לנשים להתחרות בקפיצה למים. ריגין החלה להתאמן, אולם משלחת ארצות הברית סרבה תחילה לשלוח נשים לתחרות זו בטענה כי ענף זה אינו מתאים לנשים משום שהן עדינות. ריגין לבסוף התקבלה למשלחת אולם התמודדה עם התנגדויות נוספות להשתתפותה עקב גילה הצעיר. הוועד האולימפי האמריקאי (אנ') סבר כי ריגין ועמיתתה לנבחרת, הלן ויינרייט (אנ'), בנות ה-14 צעירות מידי כדי לייצג את ארצות הברית, אולם מאמן איגוד השחייה האמריקאי לנשים שכנע את פקידי הוועד האולימפי האמריקאי כי שתיהן לא יביכו את ארצות הברית, ולבסוף הותר להן להתחרות.
ביוגרפיה > אלופה אולימפית

באולימפיאדת אנטוורפן (1920), זכתה במדליית זהב בקפיצה למים ובכך הפכה לאישה הראשונה בהיסטוריה שזכתה במדליית זהב אולימפית בקפיצה למים, וכן לאדם הצעיר ביותר בזמנו שזכה באליפות אולימפית (בשנת 1936, הקופצת למים מרג'ורי גסטרינג (אנ') זכתה בגיל 13.5 במדליית זהב אולימפית באולימפיאדת ברלין). ארבע שנים לאחר מכן, באולימפיאדת פריז, זכתה במדליית כסף בקפיצה למים ובמדליית ארד במשחה ל-100 מטר גב. בכך הפכה ריגין לאדם הראשון בהיסטוריה שזכה במדליה אולימפית גם בענף הקפיצה למים וגם בענף השחייה. כמו כן, היא האדם האמריקאי היחיד בהיסטוריה להתחרות בשני ענפי ספורט אולימפיים אלו.
בתחילת שנות העשרים, השתתפה בסרטי הדרכה לשחייה. בשנת 1925, פרשה מהספורט החובבני, הפכה למקצוענית והשתתפה בתצוגות קפיצה למים ברחבי העולם. מאוחר יותר, הפכה לעיתונאית ספורט. בשנת 1991, קבעה שישה שיאי עולם בשחייה בסגנון חופשי ובשחייה בסגנון גב בקטגוריית הגיל שלה (85-89).
הוקרה

בשנת 1967, נבחרה להיכלל בהיכל התהילה הבינלאומי של השחייה (אנ').
הערות שוליים

1 2  Aileen Riggin, .britannica.com
1 2 3  RIGGIN, AILEEN, Edelson, Paula. A to Z of American Women in Sports. Infobase Publishing, 2014.
1 2  Riggin, Aileen (1906—), encyclopedia.com
↑  Remembering Aileen Riggin Soule, usms.org
↑  AILEEN RIGGIN SOULE (USA) 1967 Honor Swimmer/Dive, ishof.org
| --- | --- |
בקרת זהויות :  BnF: cb16635600h (data)  ISNI: 0000 0004 5098 7376  VIAF: 316737918   WorldCat (עם VIAF): 316737918
אימונותרפיה

אימונותרפיה (באנגלית: Immunotherapy) היא טיפול במחלה על ידי השראה, הגברה או דיכוי של תגובה חיסונית. הטיפול משמש בין היתר בקרב חולי סרטן, ובפרט מלנומה (כגון באמצעות טיפולים כאופדיבו, ירבוי, קיטרודה), על ידי חיזוק מערכת החיסון והגברתה נגד גידולים סרטניים או גורמים המסייעים להם.
אופן הטיפול

השם הכולל לחומרים המשפיעים על הפעילות החיסונית הוא אימונומודולטורים - מווסתי תגובה חיסונית, ולרוב מדובר בחלבונים מהסוג ציטוקין. חומרים כגון G-CSF (גורם מעודד יצירת מושבות גרנולוציטים), אינטרפרונים, אימיקוימוד (אנ') וחלקי קרום התא מחיידקים כבר מאושרים לשימוש בחולים. כימוקינים שונים, אינטרלוקינים 2, 7 ו-12, וגלוקנים נחקרים באופן נרחב בניסויים קליניים ופרה קליניים.
בשנת 2017 הכריז לראשונה ה-FDA בהליך מזורז על אישור טיפול בקיטרודה (Keytruda) לפי מאפיינים גנטיים, בתחילה למלנומה ואחר כך ל-15 סוגי סרטנים מוצקים. עד היום מחקרים קליניים בקיטרודה הראו שיפור משמעותי בתוצאות הטיפול עבור חמש מחלות: סרטן ריאות, סרטן הקיבה, סרטן ראש-צוואר, סרטן שלפוחית השתן ומלנומה. התרופה עובדת על נקודת הבקרה PD1.
לטיפול האימונותרפי יש יתרון עקב היותו בעל פחות תופעות לוואי בהשוואה לתרופות המקובלות. חסרונותיו הם: המחיר הגבוה (התרופות האימונותרפיות הן היום בין היקרות בשוק התרופות העולמי), העובדה שאינו עובד באופן אחיד בחולים שונים והופעתן של תופעות אוטואימוניות בהן מערכת החיסון תוקפת בעוצמה את הגוף עקב היותה פעילה מידי.
אלרגיה

אימונותרפיה משמשת לטיפול באלרגיה ובמיוחד באלרגיות חמורות או לאנשים שאינם יכולים להימנע מחשיפה לאלרגן, למשל קרדית אבק הבית (הגורמת לנזלת אלרגית) או כטיפול לאסתמה. הטיפול כולל חשיפה לאלרגן בצורה מבוקרת לזמן ארוך עד להפחתת הרגישות לאלרגן. הטיפול מתחיל לרוב בהזרקה של מנת אלרגן מזערית בטיפול שבועי המוגדלת עד להגעה ל"מנת אחזקה", שהיא גדולה מהחשיפה הממוצעת ובכך יוצרת הגנה. תהליך זה ארוך וממושך (עד 3-5 שנים) וכרוך בהזרקות רבות. עם זאת, הטיפול מפחית משמעותית את התגובה האלרגית ולרוב מוביל לאפקט ארוך-טווח.
הערות שוליים

↑  Office of the Commissioner, Press Announcements - FDA approves first cancer treatment for any solid tumor with a specific genetic feature, www.fda.gov (באנגלית)
↑  אימונותרפיה נגד אלרגיה, מכון דוידסון לחינוך מדעי
↑  טיפול חיסוני באלרגיה [[[ויקירפואה]]
| --- | --- |
בקרת זהויות :  NLI: 987007541083605171  NDL: 00567589  NKC: ph121053 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
אירוהיפוס

| אירוהיפוס |
| --- | --- |
 המין Eurohippus parvulus
תקופה
אאוקן 47.4–37.7 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: סוסיים
סוג:: אירוהיפוס
מינים
 Eurohippus messelensis  Eurohippus parvulus
שם מדעי
 Eurohippus ‏Franzen, 2006

אירוהיפוס (שם מדעי: Eurohippus; מילולית: "סוס אירופי") הוא סוג של פרסתן השייך למשפחת הסוסיים ולעיתים נכלל במשפחה הקרובה, פלאותריומיים, שבסדרת מפריטי הפרסה. סוג זה הוגדר ב-2006, אך לדעת חוקרים רבים הוא מוטל בספק, ומיניו צריכים להיות תחת הסוגים פרופלאותריום ו-Lophiotherium. הוא היה קרוב גם לאיוהיפוס.
הוא כלל שני מינים: Eurohippus messelensis ו-Eurohippus parvulus, אשר מאובניהם נמצאו ברחבי גרמניה, צרפת ובשווייץ וייתכן שגם בבלגיה. הוא ידוע בעיקר מבור מסל שבמרכז גרמניה, שם נמצאו מאובני יונקים קדומים רבים.
יצור זה היה אחד מראשוני מפריטי הפרסה והוא היה יצור שוכן יערות קטן, בגובה של 30 עד 35 סנטימטרים ומשקל של 6.5 קילוגרם. הוא היה בעל גפיים קצרות בעלות 3 אצבעות והיו לו לסתות קצרות יחסית שהותאמו לאכילת עלים. הוא לא הותאם לאכילת עשב, אשר התפתח לראשונה הרבה לאחר שהוא נכחד.
מאובן של Eurohippus messelensis
איניאציו קאסיס

איניאציו קאסיס (באיטלקית: Ignazio Cassis; נולד ב-13 באפריל 1961) הוא פוליטיקאי שווייצרי, שכיהן כנשיא שווייץ לשנת 2022. מכהן כראש מחלקת ענייני החוץ במועצה הפדרלית (הממשלה) של שווייץ.
ביוגרפיה

קאסיס נולד בעיר ססה (Sessa) שבקנטון טיצ'ינו למשפחה בת ארבעה ילדים. בלידתו היה אזרח איטלקי. בגיל 15 התאזרח בשווייץ וויתר על אזרחותו האיטלקית. ב-1991 חזר להיות בעל אזרחות כפולה, אך ויתר עליה לפני שנבחר לכהן במועצת הברית.
ב-1987 סיים לימודי רפואה באוניברסיטת ציריך. התמחה ברפואה פנימית ובבריאות הציבור, וקיבל גם תואר מוסמך בתחום האחרון. בשנת 1998 קיבל תואר דוקטור ברפואה מאוניברסיטת לוזאן. בשנים 1996-‏2008 היה רופא קנטון טיצ'ינו. מ-2008 ועד 2012 היה סגן יושב ראש האגודה הרפואית השווייצרית. שירת כרופא גדודי של יחידת חיל רגלים הררית בצבא שווייץ וכן שירת במטה חיל הרפואה והגיע לדרגת רב-סרן.
בגיל מאוחר יחסית נכנס לפוליטיקה, הצטרף למפלגה הליברלית של שווייץ, וכיהן באספה הפדרלית מ-2007 ועד 2017. בספטמבר 2017 גבר על שני מועמדים אחרים ממפלגתו ונבחר לכהן במועצת הברית במקום דידייה בורקהלטר. בכך היה לחבר הראשון במועצה מטעם קנטון טיצ'ינו מאז 1999. ב-1 בנובמבר 2017 החל לכהן כראש מחלקת ענייני החוץ.
במהלך כהונתו כנשיא צידדה ארצו, הדוגלת בנייטרליות, בסנקציות שננקטו נגד רוסיה עקב הפלישה לאוקראינה. באוקטובר 2022 ביקר קאסיס באוקראינה ונפגש עם נשיא המדינה זלנסקי ושריו הבכירים.
קאסיס נשוי ומתגורר בכפר מונטניולה (Montagnola) שבטיצ'ינו.
אינדרה בי

|  מידע |
| --- | --- |
 עיר:  קופנהגן
 שטח:  4.65 קמ"ר 
 אוכלוסייה:  26,223 (2021)
 קואורדינטות:  55°41′N 12°35′E﻿ / ﻿55.68°N 12.58°E﻿ / 55.68; 12.58
  (למפת קופנהגן מוגדלת) אינדרה בי(למפת קופנהגן רגילה) אינדרה בי
 
המיקום של אזור אינדרה בי בקופנהגן
אינדרה בי (בדנית: Indre By, שמשמעותה "העיר הפנימית") הוא המרכז ההיסטורי של העיר קופנהגן אשר משתרע על שטח בגודל 4.65 קמ"ר וחיו בו 26,223 תושבים נכון ל-2021.
האזור נתחם באגמים וזהו המקום בו הייתה נמצאת במקור העיר קופנהגן במהלך תקופת שלטונו של המלך כריסטיאן הרביעי, בתקופה בה העיר הייתה מבוצרת. כל המחוזות הסמוכים נוסדו רק לאחר שהמלך הדני התיר בנייה מחוץ לחומות בשנות ה-50 של המאה ה-19.
באזור אינדרה בי נמצאות מרבית אטרקציות התיירות, סצנת חיי הלילה ומרבית בתי המלון של קופנהגן.
אתרים בולטים

רובע כריסטיאניה
ניהאון
רונדטארן
פסל בת הים הקטנה
אוניברסיטת קופנהגן
גני טיבולי
ארמון אמלינבורג
ארמון כריסטיאנסבורג
טירת רוזנבורג
התיאטרון המלכותי הדני
המוזיאון הלאומי לאמנות
המוזיאון הלאומי של דנמרק
הגן הבוטני של קופנהגן
מוזיאון יהדות דנמרק
ניהאון
גני טיבולי
אוסקר לויצקי

קרל אוסקר יוהאן לויצקי (בשוודית: Carl Oscar Johan Lewicki; נולד ב-12 ביולי 1992 במאלמה שבשוודיה) הוא כדורגלן שוודי המשחק בעמדת הקשר בקבוצת מאלמה מליגת העל השוודית ובנבחרת שוודיה.
קריירת מועדונים > נוער

נולד במאלמה שבשוודיה למשפחה ממוצא פולני. בגיל 4 החל לויצקי לשחק במחלקת הנוער של לימהאמן בונקפלו. בשנת 2005 עבר למחלקת הנוער של מאלמה, ממנה הושאל לעונה אחת מתוך שלוש לרוריוסטאדנס. בשנת 2008 הגיע למחלקת הנוער של באיירן מינכן.
קריירת מועדונים > באיירן מינכן

בעונת 2009/2010 החל לויצקי לשבת על ספסלה של באיירן מינכן II, קבוצת המילואים של באיירן מינכן. בתחילת העונה הבאה ערך את הופעת הבכורה שלו בקבוצת המילואים בהפסד 4-1 לקיקרז אופנבך. הוא ערך 33 הופעות ליגה בעונת 2010/2011, בסופה ירדה קבוצת המילואים לליגה השלישית. באיירן מינכן הציעה לו חוזה מקצועי, אך הוא סירב ובחודש יוני 2011 הפך לשחקן חופשי.
קריירת מועדונים > האקן

בחודש אוגוסט 2011 הצטרף לויצקי להאקן מליגת העל השוודית וחתם על חוזה עד לשנת 2014. ב-31 במרץ 2013 ערך את הופעת הבכורה שלו במועדון, כששיחק 90 דקות בתיקו 0-0 נגד גאיס במסגרת המחזור הראשון בליגה. ב-1 בנובמבר הבקיע את שער הבכורה שלו במועדון, שער בדקה ה-14 בתיקו 1-1 נגד א.י.ק סולנה במסגרת המחזור ה-29 בליגה. הוא שיחק במועדון במשך 4 עונות, בהן ערך 69 הופעות ליגה והבקיע שני שערים.
קריירת מועדונים > מאלמה

ב-13 בנובמבר 2014 הודיעה מאלמה כי לויצקי יחזור למועדון בו גדל ויחתום על חוזה ל-3 שנים. ב-8 בינואר 2015 הוא עבר באופן רשמי למועדון. ב-6 באפריל ערך את הופעת הבכורה שלו במועדון, כששיחק 90 דקות והבקיע שער בניצחון 4-1 על סונדסוואל במסגרת המחזור הראשון בליגה. ב-15 בספטמבר שיחק לראשונה בשלב הבתים של ליגת האלופות, בהפסד 2-0 לפריז סן-ז'רמן במסגרת המחזור הראשון.
קריירה בינלאומית

לויצקי היה חלק מהסגל השוודי שזכה באליפות אירופה עד גיל 21 לשנת 2015.
ב-17 בינואר 2014 ערך את הופעת הבכורה שלו בנבחרת הבוגרת, כששיחק 85 דקות בניצחון 2-1 על נבחרת מולדובה במשחק ידידות. הוא זומן לסגל נבחרת שוודיה לקראת יורו 2016.
תארים

אליפות אירופה עד גיל 21 (1): 2015
קבוצת הטורניר באליפות אירופה עד גיל 21 (1): 2015
איילסטורם

| --- | --- |

איילסטורם בשנת 2018
 מקום הקמה:  פרת' 
 מוקד פעילות:  פרת', סקוטלנד
 תקופת הפעילות:  מ-2004
 סוגה:  פולק מטאל, פאוור מטאל
 חברת תקליטים:  נאפלם רקורדס
 אתר הלהקה הרשמי
 חברים
 כריסטופר בווז גארת' מרדוק  מאטה בודור  פיטר אלקורן   אליוט ורנון
 חברים לשעבר
 דני אוואנס גאווין האפר איאן וילסון טים שו אלכס טאביס  דאג סווירצ׳ק
 
איילסטורם (Alestorm) היא להקת פולק מטאל ופאוור מטאל מהיישוב פרת', סקוטלנד. שירי הלהקה עוסקים באגדות הפיראטים ומסעותיהם בים.
היסטוריה

את הלהקה הקימו ב-2004 גאווין הארפר וכריסטופר בווז, במקור בשם "Battleheart". הם הקליטו את המיני-אלבום הראשון שלהם באופן עצמאי בתחילת שנת 2006. באטלהארט הושלמה עם הצטרפותם של דני איוונס ודאג סווירצ׳ק. הלהקה הופיעה כבר 5 ימים לאחר שחבריה נפגשו לראשונה. בתחילת שנת 2007 המתופף דאג סווירצ׳ק פרש מן הלהקה והוחלף על ידי איאן וילסון. לאחר שחרורם של שני מיני-אלבומים והחתמתם בנאפלם רקורדס, שונה שם הלהקה לשמה הנוכחי, איילסטורם. אלבום הבכורה של הלהקה, "Captain Morgan's Revenge", יצא ב-25 בינואר 2008.
חברי הלהקה העכשוויים

כריסטופר בווז (Christopher Bowes) - סולן, קלידים.
גארת' מרדוק (Gareth Murdock) - גיטרת בס, קולות רקע (2008 – הווה).
מאטֶה בודור (Máté Bodor) - גיטרה חשמלית, קולות רקע (2015 – הווה).
פיטר אלקורן (Peter Alcorn) - תופים (2010 – הווה).
אליוט ורנון (Elliot Vernon) - קלידים, קולות רקע וגראולינג (2011 – הווה).
דיסקוגרפיה > אלבומים

(2008) Captain Morgan's Revenge
(2010) Black Sails at Midnight
(2011) Back Through Time
(Sunset on the Golden Age (2014
(2017) No Grave But The Sea
Curse of the Crystal Coconut (2020)
Seventh Rum of a Seventh Rum (2022)
דיסקוגרפיה > סינגלים/EP

(2006) Battleheart
(2006) Terror On The High Seas
(2008) Leviathan
הלהקה וישראל

איילסטורם מרבה להופיע בישראל, ונוהגת לכלול אותה בסיבובי ההופעות הבינלאומיים שלה. עד כה הופיעה הלהקה בארץ שלוש פעמים, ב-2014, ב-2018 וב-2022. עם תחילת המלחמה באוקטובר 2023, שלח כריס, סולן הלהקה, מסר מוקלט ובו הביע הזדהות ותמיכה בישראל.
אייקוצ'ו

אייקוצ'ו (בספרדית: Ayacucho, בקצ'ואה: Ayak'uchu) היא עיר הבירה של מחוז אייקוצ'ו ושל פרובינציית ואמנגה (אנ') במרכז פרו. היא שוכנת בעמק בגובה של 2,761 מטר מעל גובה פני הים, כ-570 קילומטרים דרומית-מזרחית ללימה. בעיר חיו 95,371 תושבים בשנת 2017, ובמטרופולין חיו 218,444 נפשות.
בתקופות אימפריית האינקה ומלכות המשנה של פרו נודעה העיר בשם ואמנגה (בספרדית: Huamanga, בקצ'ואה: Wamanga), שם שממשיך להיות שמה החלופי של העיר.
שמה של העיר שונה רשמית לאייקוצ'ו, לאחר ניצחון גדול של הצבא המהפכני בראשות סגניו של סימון בוליבר נגד המלוכנים. סימון בוליבר פרסם את הצו לשינוי השם ב-15 בפברואר 1825, ובהתאם שונה השם מ"ואמנגה" ל"אייקוצ'ו", בהתייחסות לקרב אייקוצ'ו (אנ') שחישל את העצמאות המוחלטת של הרפובליקה הפרואנית, כפי שנאמר בצו של בוליבר: "בהתחשב בכך [...] שהניצחון הזה הושג במחוז ואמנגה, יש לסמן את שמו, באופן שיזכיר לתושבים ההם [שבמחוז] באופן נצחי את מקור החופש שלהם". השם אייקוצ'ו נגזר מהלחם בסיסים בקצ'ואה: "אייה" (aya, "מוות" או "נשמה") וקוצ'ו (k'uchu "פינה") לכבוד חללי הקרב.
אייקוצ'ו מפורסמת בזכות 33 הכנסיות שלה, שכל אחת מייצגת שנה בחייו של ישו. באייקוצ'ו יש חגיגות דתיות גדולות, במיוחד במהלך השבוע הקדוש של חג הפסחא. חגיגות אלו כוללות מרוצי סוסים הכוללים את גזע הסוסים הפרואני "Caballos de Paso" ואת הריצה המסורתית של השוורים, הידועה במקום כחלאטורו (jalatoro) או פסקואטורו (pascuatoro). החלאטורו דומה לאנסיירו (אנ') הספרדי (כמו זה של פמפלונה), אלא שהשוורים מובלים על ידי סוסי המורוצ'וקוס (Morochucos, בוקרים פרואנים).
אקלים

האקלים ממוזג ויבש, עם טמפרטורה ממוצעת של 17.5 מעלות צלזיוס ולחות יחסית ממוצעת של 56%. האזור נחשב לאזור צחיח למחצה. העונה הגשומה היא בין נובמבר למרץ.
| אקלים באייקוצ'ו> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים באייקוצ'ו> ינואר.24.16.3.111 | אקלים באייקוצ'ו> פברואר.24.16.1.110 | אקלים באייקוצ'ו> מרץ.23.15.8.93 | אקלים באייקוצ'ו> אפריל.24.5.15.9.31 | אקלים באייקוצ'ו> מאי.24.5.14.6.13 | אקלים באייקוצ'ו> יוני.23.13.4.8 | אקלים באייקוצ'ו> יולי.22.5.13.3.5 | אקלים באייקוצ'ו> אוגוסט.24.14.3.13 | אקלים באייקוצ'ו> ספטמבר.24.5.15.6.28 | אקלים באייקוצ'ו> אוקטובר.25.16.6.39 | אקלים באייקוצ'ו> נובמבר.26.5.17.43 | אקלים באייקוצ'ו> דצמבר.24.5.16.4.72 | אקלים באייקוצ'ו> שנה.24.2.15.4.564 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: climate-data.org
תחבורה

את העיר משרת נמל התעופה קורונל חיל האוויר הפרואני אלפרדו מנדיביל דוארטה (אנ'), המשמש לטיסות פנים.
ערים תאומות

איטליה ורונה, איטליה
הערות שוליים

↑  Klaiber, Jeffrey (2009-09-01). The Church, Dictatorships, and Democracy in Latin America (באנגלית). Wipf and Stock Publishers. ISBN 9781606089477. Furthermore, the citizens of Ayacucho point with pride to the thirty-three churches that go back to colonial Huamanga (Ayacucho's name then).
1 2  statutes, Peru (1861). Coleccion de leyes, decretos y órdenes publicadas en el Perú desde el año de 1821 hasta 31 de diciembre de 1859 reimpr. por orden de materias por J. Oviedo (בספרדית).
↑  "Wari Empire".
↑  Adas, Michael (2001). Agricultural and Pastoral Societies in Ancient and Classical History. ISBN 9781566398329.
1 2  Rowe, John Howland (1946). "Inca Culture at the Time of the Spanish Conquest".
↑  McEwan, Gordon Francis (2006). The Incas: New Perspectives. ISBN 9781851095742.
↑  CLIMA AYACUCHO (PERÚ)
| --- | --- |
בקרת זהויות :  NLI: 987007562088405171  BnF: cb119700427 (data)  GND: 4004045-8  LCCN: n95016904  VIAF: 146740337   WorldCat (עם VIAF): 146740337
אינה מריה פון באסוויץ

הרוזנת אינה מריה הלנה אדל אילזה פון באסוויץ-לבצוב (בגרמנית: Ina Marie Helene Adele Elise von Bassewitz-Levetzow;‏ 27 בינואר 1888 - 19 בספטמבר 1973) הייתה כלתו של וילהלם השני, קיסר גרמניה.
ביוגרפיה

אינה מריה נולדה ב-27 בינואר 1888 בעיר בריסטוב (חלק משורסוב (אנ') המודרנית) שבדוכסות הגדולה של מקלנבורג-שוורין. אביה היה הרוזן קרל פון באסוויץ-לבצוב ואמה הייתה הרוזנת מרגריטה פון דר שולנבורג. היא נפגשה עם אוסקר, נסיך פרוסיה, בנו החמישי של וילהלם השני, קיסר גרמניה, וב-26 במאי 1914 הודיעו השניים על כוונתם להינשא. הנישואים נערכו ב-31 ביולי של אותה שנה בארמון בלוו שבברלין. בשל ההבדלים הניכרים בין המעמדות שלהם, נחשבו הנישואים לנישואים מורגנטיים.
לאחר נישואיה קיבלה אינה מריה את התאר "נסיכת רופין", מחמיה, וב-21 ביוני 1920 גם את התואר "נסיכת פרוסיה". במהלך מלחמת העולם הראשונה שרת בעלה בצבא הקיסרות הגרמנית ואף נפצע. לאחר המהפכה הגרמנית גלתה המשפחה להולנד, אולם מאוחר יותר חזרה לגרמניה. בעלה ובנה הבכור שרתו בוורמאכט בתחילת מלחמת העולם השנייה. בנה הבכור, אשר נקרא גם כן אוסקר, נהרג במהלך המערכה בפולין. בעקבות צו הנסיכים, סולק בעלה מהצבא. לאחר המלחמה עברה המשפחה להתגורר במינכן, ואוסקר נפטר בה ב-1958. אינה מריה נפטרה ב-19 בספטמבר 1973 בגיל 85.
משפחתה

ב-31 ביולי 1914 היא נישאה לאוסקר, נסיך פרוסיה ונולדו להם ארבעה ילדים:
אוסקר, נסיך פרוסיה (1915–1939)
בורכארד, נסיך פרוסיה (1917–1988)
הרצליידה, נסיכת פרוסיה (1918–1989), התחתנה עם קרל, נסיך בירון פון קורלנד
וילהלם-קרל, נסיך פרוסיה (1922–2007)
אורגן האמונד

.
תקריב של אורגן האמונד L-100, כשהגוררים שלו בחזית
אורגן האמונד, או בקיצור האמונד, הוא אורגן חשמלי דו קומתי שהומצא בשנת 1934 על ידי לורנס האמונד ומיוצר על ידי חברת אורגן האמונד.
אורגן האמונד מהדגמים הראשונים
הדגם הראשון של האורגן הוצג בשנת 1934 בארצות הברית, ובתחילה נמכר לכנסיות כתחליף זול לעוגב. ההאמונד הפך לפופולרי מאוד בשנות ה־60 וה־70 של המאה ה־20 בקרב מוזיקאי ג'אז, בלוז, רית'ם אנד בלוז, רוק, רוק פסיכדלי (אחד המאפיינים הבולטים של הסוגה), רוק מתקדם וגוספל.
אורגן ההאמונד המקורי השתמש בסינתזה חיבורית של צורות גל מתוך הסדרה ההרמונית, שהופקו באמצעות סיבוב גלגלי צליל מכניים מול פיקאפים אלקטרומגנטיים. יחסי צורות הגל נבנים באמצעות החלקת גוררים (drawbars) המותקנים מעל שתי המקלדות. על אף שיוצרו דגמים רבים ושונים של אורגני האמונד, הנפוץ מכולם הוא ההאמונד B-3. בסוף שנות ה־60 ובמהלך שנות ה־70 הצליל הייחודי של אורגן ה־B-3, שהושמע בדרך כלל דרך מגבר לזלי, היה נפוץ במוזיקה הפופולרית, ותפס מקום של כבוד בסגנון הבלוז־רוק. מאז אמצע שנות ה־70 כבר לא מיוצרים אורגני האמונד שפועלים בצורה אלקטרו־מכנית.
עד היום צלילו של ההאמונד מופיע ברבבות שירים והקלטות של מוזיקה פופולרית, גם אם לא מנוגן באורגן האמונד מקורי, אלא בחיקוי דוגם מודרני שלו.
היסטוריה

בשנת 1897 תדאוס קאהיל רשם פטנט על כלי נגינה אותו כינה "טלהרמוניום" (הידוע גם כ"דינאמאפון"). גלגלי צליל בתוך המכשיר חוללו צלילים מוזיקליים כאותות חשמליים, תוך שימוש בסינתזה חיבורית, ובכך היה ניתן להפיק כל צירוף של תווים ותווים עיליים בכל רמת עוצמה. מאוחר יותר, השתמשו בטכנולוגיה זו בתכנון אורגן ההאמונד.
כ־30 שנה לאחר מכן, הממציא והטכנאי האמריקאי לורנס האמונד רשם פטנט על סוג חדש של "כלי נגינה חשמלי" שהפיק צליל הדומה לצלילו של עוגב. האמונד קיבל את הרעיון לאחר שהאזין לקולות הבוקעים מתנודת הצירים וגלגלי השיניים שבתוך השעונים החשמליים שלו. הוא הבין שכל כלי נגינה נשמע כפי שנשמע בשל הצלילים העיליים שלו ועוצמותיהם המשתנות. המצאתו נחשפה לציבור באפריל 1935 והדגם הראשון, "מודל A", הופץ החל מיוני של אותה שנה. הראשון שהשתמש באורגן זה למוזיקה פופולרית היה מילט הרת', שניגן בו בהופעה חיה זמן קצר לאחר שהומצא. תוכניות רדיו בשנות ה־30 וה־40 השתמשו בהאמונד למוזיקת אווירה וגם לאפקטים קוליים. לדוגמה, ניתן היה להפיק צליל פעמון על ידי כיוון הגוררים ל־010010603. ההאמונד היה בשימוש נרחב בכנסיות של צבא ארצות־הברית במלחמת העולם השנייה, וייתכן שההיכרות של החיילים השבים לבתיהם עם הכלי הובילה לצמיחה בפופולריות שלו לאחר המלחמה.
האמונד עצמו התכוון שהמצאתו תשמש כחלופה זולה לעוגבים בכנסיות, כתחליף לפסנתרים בבתי המעמד הבינוני וככלי נגינה נוח בתחנות רדיו. אולם, בשנות ה־50, מוזיקאי ג'אז כמו ג'ימי סמית' התחילו להשתמש באורגן בשל הצליל הייחודי שלו. בשנות ה־60, האורגן הפך נפוץ בקרב קבוצות פופ והיה בשימוש בתחנת הרדיו הפיראטית הבריטית "רדיו 390". בבריטניה, האורגן זוהה עם מוזיקת מעליות והחלקה על הקרח. עם זאת, הצליל שלו בשילוב עם אפקט ה"אוברדרייב" קיבל תדמית חדשה כשהפך לחלק מסצנת הרוק של שנות ה־60 וה־70, בקרב אמנים כדוגמת אלן פרייס, גרג אולמן, סטיב ווינווד, ריק רייט, קית' אמרסון, ג'ון לורד, מתיו פישר, ריק וייקמן, טוני באנקס וג'ק מק'דאף. סצנת הפאנק רוק של שנות ה־70 כללה את להקת החונקים, שבאלבומיה המוקדמים השתמש הקלידן שלה, דייב גרינפילד, באורגן האמונד.
במקור, חברת האמונד הייתה ממוקמת בשיקגו, אילינוי. כיום, החברה בבעלות התאגיד "סוזוקי כלי נגינה", ומוצריה מופצים דרך חברת "האמונד סוזוקי בע"מ". חברת האמונד מייצרת כיום אורגנים חשמליים המחקים בצורה אלקטרונית או דיגיטלית את צליל ה"גלגל" של האורגנים המקוריים.
הפקת הצליל > סינתזה חיבורית

אורגן ההאמונד המקורי חיקה את פעולתן של שורות הצינורות באוגרים מרובים בעוגב, כשהוא מפיק את צלילו באמצעות שימוש בסינתזה חיבורית של צורות גל (Waveforms) מהסדרה ההרמונית. צורות הגל הייחודיות של אורגן האמונד נעשות על ידי גלגלי צליל (Tonewheels) מכניים, המסתובבים מול פיקאפים אלקטרומגנטיים. כל מכלול גלגלי צליל יוצר קול בעל מעט תוכן הרמוני, הקרוב בצורתו לגל סינוס. בתוך הסליל יש מגנט קבוע. כאשר שיני הגלגל חולפות על פניו, עוצמת המגנט משתנה — כשקצה השן במקום הכי קרוב לקצה המגנט, העוצמה המגנטית היא החזקה ביותר. שינוי עוצמת המגנט יוצר מתח בסליל, שנהיה אחד מהתדרים בסינתזה הרמונית. גלגל הצליל שבאיור מכיל כמות רבה יחסית של שיניים עדינות, ולכן יפיק תדר גבוה.
אף שבדרך כלל מדובר על אורגני האמונד בקטגוריית אורגנים אלקטרוניים, האורגנים המקוריים הם למעשה חשמליים או אלקטרומכניים, ולא אלקטרוניים, כיוון שצורות הגלים מופקות מגלגלי צליל ולא ממתנדים אלקטרוניים. באורגני האמונד יש 96 גלגלי צלילים. חמישה מתוכם הם ריקים ותפקידם לאזן את שאר
תתי־המכלולים המכניים המסתובבים. כך, מכלול גלגלי הצלילים מפיק 91 תדרים, שהם הכמות הדרושה לכל האורגן. כל קליד מחובר בנקודה מרכזית אחת, ממנה יוצאים תשעה פלטים המנותבים לתדרים המתאימים.
באורגן האמונד יש פשרות טכניות. במקום הרמוניות, שהן כפולות מדויקות של הצליל היסודי, כפי שמופקות בעוגבים, אורגן האמונד משתמש בתדרים הזמינים הקרובים ביותר לתדר של הצליל המנוגן, כפי שהופק מגלגלי הצלילים. אופן פעולה זה תורם ליצירת צבע הצליל הייחודי של ההאמונד.
תופעת זליגת צלילים (Crosstalk), מתרחשת כאשר הפיקאפים מקבלים את האות מגלגלי צלילים מתכתיים שהמשיכו להסתובב, במקום מאלו שנוגנו על ידי הנגן. בשנות ה־30 וה־40, זליגת צלילים נחשבה לפגם שיה צורך לתקנו. אולם, בשנות ה־90 והאלפיים, חובבי האמונד הכריזו על זליגת הצלילים של הגלגלים כ"וינטאג'" וכמאפיין אותנטי של אורגני האמונד.
הפקת הצליל > גוררים

יחסי צורות הגל נבנים באמצעות החלקת גוררים (Drawbars) המותקנים מעל שתי המקלדות, המתפקדים כמו זחלני העמעם במיקסר אודיו. כאשר גורר נמשך באופן הדרגתי החוצה, הוא מגביר את עוצמת צורת הגל של הרכיב המתאים לו. כאשר הוא דחוף פנימה, צורת הגל שלו נעדרת לחלוטין מהפלט. אופן סיווג הגוררים לקוח ממערכת המעצורים בעוגבים, בה האורך הפיזי של כל צינור קובע את גובה הצליל המופק. גוררי האמונד מורכבים בקבוצות של תשעה, בצורה הבאה:
| --- | --- |
16': אוקטבה אחת מתחת לבסיס
5 1/3': קווינטה מעל לבסיס
8': בסיס
4': אוקטבה אחת מעל לבסיס
2 2/3': אוקטבה וקווינטה מעל לבסיס
2': 2 אוקטבות מעל לבסיס
1 3/5': 2 אוקטבות וטרצה גדולה מעל לבסיס
1 1/3': 2 אוקטבות וקווינטה מעל לבסיס
1': 3 אוקטבות מעל לבסיס
כל גורר בעל טווח בחירת עוצמה מ־0 (כבוי) עד 8 (דולק כולו) וניתן לשנות את ערכו בזמן אמת, תוך כדי נגינה. הדבר מאפשר לבצע שינויים בצליל האורגן במהלך נגינת שיר. צירוף מסוים של הגדרות הגוררים יוצר גוון צליל ייחודי, המכונה רישום. הרישומים מסומנים בתווי השיר כרצף של 9 ספרות ובו כל ספרה מציינת את רמת העוצמה של הגורר המתאים. לורנס האמונד כינה אותן "בקרים הרמוניים", מפני שהן נועדו לחקות תווים עיליים (הרמוניים), ובכך מאפשרות מיליוני צירופים אפשריים.